|  |  |  |  |
| --- | --- | --- | --- |
| **Tárgy:** | **Szombathely Megyei Jogú Város Bűnmegelőzési, Közbiztonsági és Közrendvédelmi Bizottságának 2025. február 24-i ülése** | | |
| **Helyszín:** | **Városháza, Kossuth Lajos utca 1-3., I. emeleti kisterem** | | |
| **Időpont:** | **2025. február 24., 15 óra 00 perc** | | |
| **Jegyzőkönyv-**  **vezető:** | **Kiss Viktória** | | |
| **Jelenléti ív** | **Név** | **Aláírás** | **Megjegyzés** |
|  | **Kelemen Krisztián** | **jelen** | képviselő, a Bizottság elnöke |
|  | **Balogh Tibor** | **jelen** | a Bizottság tagja |
|  | **Bercse László r. alezredes** | **jelen** | a Bizottság tagja |
|  | **Bor Balázs** | **-** | a Bizottság tagja |
|  | **Dr. Koncz Gabriella r. ezredes** | **jelen** | a Bizottság tagja |
|  | **Dr. Stánitz Éva** | **jelen** | a Bizottság tagja |
|  | **Egyed László tű. alezredes** | **jelen** | a Bizottság tagja |
|  | **Gálffy Áron** | **jelen** | a Bizottság tagja |
|  | **Horváth Zoltán** | **jelen** | a Bizottság tagja |
|  | **Koczka Tibor** | **jelen** | a Bizottság tagja |
|  | **Kovács László** | **jelen** | a Bizottság tagja |
|  | **Lutor Katalin** | **jelen** | a Bizottság tagja |
|  | **Márovics Pál** | **-** | a Bizottság tagja |
|  | **Németh Krisztián** | **jelen** | a Bizottság tagja |
|  | **Osztrosits Ákos** | **jelen** | a Bizottság tagja |
|  | **Tóth Roland** | **jelen** | a Bizottság tagja |
|  | **Verasztó István r. alezredes** | **jelen** | a Bizottság tagja |
|  | **Állandó meghívottak** | | |
|  | **Név** | **Aláírás** | **Megjegyzés** |
|  | **Dr. Nemény András polgármester** | **-** |  |
|  | **Dr. László Győző alpolgármester** | - |  |
|  | **Dr. Horváth Attila alpolgármester** | **jelen** |  |
|  | **Horváth Soma alpolgármester** | - | 4. sz. választókerület képviselője |
|  | **Dr. Károlyi Ákos jegyző** | - |  |
|  | **Babicsné Dr. Tőke Erzsébet aljegyző** | - |  |
|  | **Dr. Holler Péter osztályvezető** | **jelen** | SZMJV PH Hatósági Osztály |
|  | **Ágoston Sándor irodavezető** | **jelen** | SZMJV PH Hatósági Osztály, Közterület-felügyelet |
|  | **Stéger Gábor osztályvezető** | **jelen** | SZMJV PH Közgazdasági és Adó Osztály |
|  | **Szakács Eszter irodavezető** | **jelen** | SZMJV PH Közgazdasági és Adó Osztály, Költségvetési Iroda |
|  | **Dr. Gyuráczné Dr. Speier Anikó osztályvezető** | - | SZMJV PH Városüzemeltetési és Városfejlesztési Osztály |
|  | **Bonti Tamás irodavezető** | **jelen** | SZMJV PH Városüzemeltetési Osztály, Kommunális Iroda |
|  | **Lukács Dániel képviselő** | - | 7. sz. választókerület képviselője |
|  | **Szuhai Viktor tanácsnok** | - | 11. sz. választókerület képviselője |
|  | **Kiss Viktória** **védelmi ügyintéző** | **jelen** | SZMJV PH Hatósági Osztály |
|  | **Szücs Péter hatósági ellenőr** | **jelen** | SZMJV PH Hatósági Osztály, Általános Hatósági Iroda |
|  | **Horváth Gábor képviselő** | **jelen** |  |

**Kelemen Krisztián képviselő, a Bizottság elnöke:** Tisztelettel köszönti a Bűnmegelőzési, Közbiztonsági és Közrendvédelmi Bizottsági ülésén megjelenteket. Külön köszönti Dr. Horváth Attila Alpolgármester Urat, Horváth Gábor Képviselő Urat, Osztályvezető Urat és Irodavezető Asszonyt. A napirendi pontokhoz elektronikusan megküldésre kerültek az előterjesztések. Az ülést megnyitja, megállapítja, hogy a Bizottság 15 fővel határozatképes. Bor Balázs jelezte, hogy késni fog, de részt venni az ülésen. A jegyzőkönyvet Kiss Viktória védelmi ügyintéző vezeti, hitelesítésére felkéri Balogh Tibor tagot, erről szavazniuk nem szükséges.

**Balogh Tibor, a Bizottság tagja:** Vállalja.

**Kelemen Krisztián képviselő, a Bizottság elnöke:** Az elektronikusan kiküldött napirendi pontokat, összesen 6-ot fognak tárgyalni, a „Különfélék”-kel együtt.

Szavazásra teszi fel, aki a napirendi pontokkal egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 15 igen szavazattal, 0 nem szavazattal és 0 tartózkodással a javaslatot* *az alábbiak szerint fogadta el:*

**7/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a 2025. február 24-i ülésének napirendjét az alábbiak szerint fogadta el:

**Nyilvános ülés:**

**1./** **Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára (Közgyűlési 4.)**

**Előadó:** Stéger Gábor, a Közgazdasági és Adó Osztály vezetője

**2./** **Javaslat a „VIVA Savaria! – Élj egészségesen, élj tovább!” Egészségfejlesztési Stratégia Cselekvési Tervének elfogadására (Közgyűlési 8.)**

**Előadó:** Kelemen Krisztián, a Bizottság elnöke

Koczka Tibor, sport és egészségfejlesztési koordinátor, a Bizottság tagja

**3./** **Tájékoztatás a 2024. évben kiutalt önkormányzati támogatások elszámolásainak tapasztalatairól**

**Előadó:** Dr. Holler Péter, a Hatósági Osztály vezetője

**4./ Javaslat Szombathely város területén forgalmi rend változtatással kapcsolatos döntések meghozatalára**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Bonti Tamás, a Kommunális Iroda vezetője

**Meghívottak:** Bokányi Adrienn tanácsnok, a 2. sz. választókerület képviselője

Dr. Czeglédy Csaba, az 5. sz. választókerület képviselője

**5. / Áttekintés az elmúlt időszak rendőrségi intézkedéseiről** *(szóbeli előterjesztés)*

**Előadó:** Dr. Koncz Gabriella r. ezredes, kapitányságvezető, a Bizottság tagja

**6./ Különfélék**

**Előadó:** Kelemen Krisztián, a Bizottság elnöke

**Zárt ülés:**

**7./ Javaslat önkormányzati kitüntetések adományozására *(„Szombathely Közrendjéért-díj”)*** (Közgyűlési 15.)

**Előadó:** Dr. Holler Péter, a Hatósági Osztály vezetője

**Felelős:** Kelemen Krisztián, a Bizottság elnöke

**Határidő:** azonnal

**1./ Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára (Közgyűlési 4.)**

**Előadó:** Stéger Gábor, a Közgazdasági és Adó Osztály vezetője

**Stéger Gábor, a Közgazdasági és Adó Osztály vezetője:** Az előterjesztés előzetesen megküldésre került, szóbeli kiegészítést nem tesz, ha bárkinek kérdése van, áll a rendelkezésre.

**Kelemen Krisztián képviselő, a Bizottság elnöke:** Röviden összefoglalja a Bizottságot érintő számokat:

* Rendőrség támogatása: 8 millió Ft,
* Katasztrófavédelem támogatása: 2 millió Ft,
* polgárőr szervezetek támogatása: 2 millió Ft,
* Tűzoltó Nap, Tűzoltás-Mentés Alapítvány támogatása: idén sajnos nem tudják támogatni.

Ami még kapcsolódik a Bizottsághoz, Szombathely Megyei Jogú Város Bűnmegelőzési, Közbiztonsági Koncepciójához tartozó Cselekvési Tervhez kapcsolódó 1 millió Ft, amelyből a rendőrség, a katasztrófavédelem, a polgárőr szervezetek és a Közterület-felügyelet munkáját tudják még támogatni.

Felteszi, van-e esetleg kérdés? Nem volt. Szavazásra teszi fel a határozati javaslatot, kéri, hogy kézfeltartással jelezze, aki egyetért.

*A Bűnmegelőzési, Közbiztonsági és Közrendvédelmi Bizottság 15 igen szavazattal, 0 nem szavazattal és 0 tartózkodással elfogadta a javaslatot és az alábbi határozatokat hozta:*

**8/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az önkormányzat 2025. évi költségvetéséről szóló rendelettervezetet az előterjesztésben foglaltak szerint a Közgyűlésnek elfogadásra javasolja.

**Felelős:**  Kelemen Krisztián, a Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. február 27-i ülése

**9/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X.31.) önkormányzati rendelet módosításáról szóló rendelettervezetet az előterjesztésben foglaltak szerint a Közgyűlésnek elfogadásra javasolja.

**Felelős:**  Kelemen Krisztián, a Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. február 27-i ülése

**10/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára*” című előterjesztést megtárgyalta, és az I-VIII. határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. február 27-i ülése

**2./ Javaslat a „VIVA Savaria! – Élj egészségesen, élj tovább!” Egészségfejlesztési Stratégia Cselekvési Tervének elfogadására (Közgyűlési 8.)**

**Előadó**: Kelemen Krisztián, a Bizottság elnöke

Koczka Tibor, sport és egészségfejlesztési koordinátor, a Bizottság tagja

**Koczka Tibor, a Bizottság tagja:** Röviden szeretne hozzászólni, hiszen a Bizottság előtt december szerepelt a „VIVA Savaria! – Élj egészségesen, élj tovább!” Egészségfejlesztési Stratégia, melyet a Bizottság és utána a Közgyűlés is elfogadott. Ennek nyomán kezdődött két hónapon keresztül a program társadalmasítása, amiről úgy gondolja, hogy rendkívül hasznos volt. A városrészi konzultációkon kialakult egy olyan cselekvési program, amibe beépültek a javaslatot tevők gondolatai, és így alakult ki egy olyan terv, miszerint a szombathelyiek háromféleképpen tudnak csatlakozni ehhez a programhoz, melyet az előterjesztésben részletesen taglalt, mint például létrehoznak „VIVA Savaria!” pontokat, ezekre a pontokra tudnak irányítani, delegálni egészségfejlesztéssel kapcsolatos előadást, akár szűréseket is, illetve azt szeretné, hogy ezek a pontok a fizikai aktivitások helyszínei lennének. Nagyon jó felajánlások születettek a fórumokon, mint például több idős futó találkozott, meg tudták beszélni, hogy együtt futnak majd tovább, vagy például zenés gimnasztikára találtak ismét helyet. Másik pozitívum volt, hogy az elmúlt két hónapban nagyon sok felajánlás érkezett, mint például az Egyház felajánlotta, hogy évente kétszer ingyenesen az Egyház tulajdonában, kezelésében álló szűrőbuszt tud ledelegálni Szombathelyre. Úgy gondolja, hogy ez is több százezer forint értékű felajánlás. De például jelentkezett egy étterem, hogy beszállna a programba, egyrészt az egészséges ételeivel, másrészt az étteremben is lehet előadásokat tartani. Az Egészségpontok alakulására majd, ha a Közgyűlési döntés megszületik, akkor egy internetes felületet nyitnak, a vivasavaria.hu oldalt, ahol legördülő menüben lehet jelentkezni néhány adat megjelölésével. Szeretnék a legkevesebb adminisztrációval megoldani. A másik lehetőség, melyet részben említett, hogy támogatóként megjelenhetnek cégek, intézmények, ahogy említette, több támogató már jelentkezett is. Az is támogató lehet, aki részt vesz a programokban, az is támogató, aki megosztja a Facebookon az eseményeket, amelyek ezzel kapcsolatosak is. Kialakítottak 3 támogatói fokozatot, ez a bronz, az ezüst és az arany támogatói fokozat, ez 1-5-10 millió forint értékű, akár pénzbeli, akár természetbeni támogatást jelent. A harmadik, ami ugyanolyan fontos, az egészséges munkahely program, amikor a cégek vállalják, hogy akár a kerékpárral munkába járást támogatják, de akár úgy, hogy a cégen belül bizonyos mozgásformákat, lehetőségeket támogatnak, de támogathatják a rugalmas munkaidő bevezetésével is, mert ha egy munkavállalónak csak 9 órára kell bejárnia, akkor reggel el tudja vinni a gyerekeket óvodába, iskolába, akkor a fennmaradó 8-9 óra közötti időben van magára ideje, akár mozogni. Bízik benne, hogy egyre többen fognak csatlakozni, valamint, hogy ilyen egészségpontokat tudnak majd létrehozni, illetve javít, mert ez alulról jövő kezdeményezés, ahol az emberek akarják és van fogadókészség, ott lesz, ha nem akarják, akkor nem lehet erőltetni. Ahogyan korábban elmondta, 2017-ben született a városnak egy egészségfejlesztési terve, ezután pályázat keretében létrehozták az Egészségfejlesztési Irodát. Nehéz felülről rákényszeríteni az embereket az életmódváltásra, de talán most, jó példákon keresztül lehetséges lesz.

**Kelemen Krisztián képviselő, a Bizottság elnöke:** Köszöni a rövid tájékoztatást, még biztos, hogy többször kerül majd a Bizottság elé is az egészségfejlesztés, mert része lesz a szombathelyiek életének. Mivel ő lett a részvételért felelős tanácsnok, leegyeztettek mind a 12 választókörzetben időpontokat, helyszíneket és 150-200 embert értek el a társadalmasítás során, ennyi hozzászólást és véleményt kaptak a programmal kapcsolatban. Igyekezett minden fórumon ott lenni, de ő is érezte, hogy nagyon pozitív volt a résztvevők hozzáállása, a szombathelyiek üdvözlik ezt a programot. Bízik benne, hogy nem az lesz, hogy a szó elszáll, hanem tényleg cselekvésbe mennek át az ígéretek, felajánlások. Ha már Szombathely a legboldogabb város, akkor legyen a legegészségesebb város is.

**Dr. Stánitz Éva, a Bizottság tagja:** Gratulál a programhoz, a létrehozónak is, hiszen úgy gondolja, hogy ez majdnem egy komplex népegészségügyi program. Minden lényeges eleme az egészségfejlesztésének szerepel benne. Néhány kérdésére, amit szeretett volna feltenni, azokra a szóbeli kiegészítésben kapott is már választ. De az Egészségfejlesztési Irodával kapcsolatosan kérdezi, hogy ők külön futtatják a programjaikat. Mert volt szerencséje pár egészségfejlesztési programban részt venni, megyei koordinátorként is, azt látták, Szombathely tekintetében is, hogy rendkívül sok minden működik, elsősorban, amikor ők szervezték, akkor az időskorúak körében. Még egy dolgot kérdezne, a mentális egészségnek klasszikus része a kulturális programokon való részvétel, itt visszakanyarodna oda, hogy az idősek, nyugdíjasok körében rendkívül népszerű, és kevés fiatalt lát, példaként említi az Agora moziban a művészeti filmeknél az átlag életkor nem fiatal, amit nem is ért, hiszen van művészeti szakközépiskola. A mozgósításba jobban bele kellene vonni a fiatalokat.

**Koczka Tibor, a Bizottság tagja:** Igen, a fórumokon is látszott, és kérdőíveztek is több helyen, piacon, civil fórumon, az általános tapasztalat volt, hogy főleg nyugdíjasok vettek részt valóban. Úgy gondolja, hogy a 30-40-es korosztályt főleg a munkahelyeken keresztül fogják elérni. Ha elfogadja a Közgyűlés a programot, akkor elsősorban a szombathelyi nagy munkáltatókat fogják megkeresni, hogy valamilyen szinten kapcsolódjanak a programhoz. Az Egészségfejlesztési Iroda 2018-ban kezdte meg működését, remek munkát végeznek, erőn felül, 4 alkalmazottal. A fórumokon látszódott, hogy az emberek azt szeretnék, hogy az egészségfejlesztéssel kapcsolatos előadások a lakóhelyükön legyenek, az Iroda pedig most a Nádasdy Ferenc utcában működik. Azt szeretnék még, ha különböző szűrések a városrészeken elérhetőek lennének, például Herényiek Házában, évente kétszer, tavasszal és ősszel. De ugyanez volt a többi helyszínen is, hogy könnyebben eljutnak a városrészre, és talán bizalommal is jobban fordulnának. Nagy szükség lesz az Irodára a jövőben is, van a TOP pályázaton belül egy pályázat, ami már a Közgyűlés előtt van, abban is mintegy 330 millió forinttal szerepel az Iroda megerősítése, ami 5 évre szól, viszont ebben már van egy plusz egy főállású dolgozó felvétele, akinek egészségügyi végzettsége van, napi 8 órában szűréseket végezne. Így legalább lenne egy státusz a szűrésekre, és akkor meg tudják tenni, hogy a városban 15-25 egészségpontra eljutnak évente kétszer a szűrésekre az Iroda munkatársai.

**Kelemen Krisztián képviselő, a Bizottság elnöke:** Ha már egyszer fókuszban az egészség, akkor további jó egészséget és sok sikert Dr. Stánitz Éva tagtársuknak, e-mailben a Bizottság nevében már gratulált, de most is szeretne gratulálni az ülésen az „Év Vasi Embere” elismeréshez, köszöni szépen a munkáját.

Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 15 igen szavazattal, 0 nem szavazattal és 0 tartózkodással elfogadta a javaslatot és az alábbi határozatokat hozta:*

**11/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat a „VIVA Savaria! – Élj egészségesen, élj tovább!” Egészségfejlesztési Stratégia Cselekvési Tervének elfogadására*” című előterjesztést megtárgyalta és a határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** a Közgyűlés 2025. február 27-i ülése

**3./ Tájékoztatás a 2024. évben kiutalt önkormányzati támogatások elszámolásainak tapasztalatairól**

**Előadó:** Dr. Holler Péter, a Hatósági Osztály vezetője

**Dr. Holler Péter, a Hatósági Osztály vezetője:** Elnök Úr még tavaly kérte, hogy legyen összegzés, hogy mire fordították a támogatásokat. A működési célra adott támogatások elszámolási határideje egységesen 2025. január 31. volt. Minden szervezet határidőben benyújtotta, illetve egy szervezet, a Százhold Polgárőr Egyesület határidő hosszabbítást kért az elnök tartós kórházi kezelése miatt. A kérelmet az önkormányzati rendelet alapján, határidőben adták be, január 28-án, így nekik július 31. lesz az elszámolási határidő. Most is megjegyzi, hogy a Szombathelyi Polgárőr Egyesület nem adott be 2024. évben támogatási kérelmet, sem alaptámogatásra, sem eredményességi támogatásra, így nem részesült támogatásban. Fel lett hívva többször is, hogy van lehetőségük beadni a kérelmet, de nem éltek a lehetőséggel, így nem is részesültek támogatásban.

Általános költségekről szólva, a rendőrségnek volt egy6 milliós támogatása, melyet túlóra kifizetésére fordítottak, köszöni a részletes elszámolást, melyből kiderült, hogy összesen 1511,5 óra szolgálatot számoltak el a támogatásból. Az 500.000,- forintos támogatásból pedig technikai eszközök: fényképezőgép, autós menetrögzítő kamera, kutyaszállító box került beszerzésre. A katasztrófavédelem a 2 milliós támogatásból a Szombathelyi Tűzoltóság kerítésének helyreállítását, szakfelszerelések vásárlását eszközölte. Az 500.000,- támogatásból eszközöket és szakfelszereléseket vásároltak, pl.: fűrészlapot, valamint egészségügyi táskát, egészségügyi felszereléseket. A polgárőr egyesületeknél összességében a legjellemzőbb kiadások az üzemanyag, formaruha telefon- és internetköltség voltak. Efelett a Klapka György Lovas Polgárőr és Hagyományőrző Egyesület a hagyományokhoz híven a támogatásokat kizárólag a lovak bértartására fordította. A Gyöngyöshermán-Szentkirályi Polgárőr Egyesület az üzemanyag vásárlás mellett az alábbiakra költött: gépjármű karbantartási költségek, mobil székek vásárlása, kommunikációs költségek, mobiltelefon vásárlása. A Claudius Polgárőr Egyesület gépjármű biztosítási díj és karbantartási költségekre, formaruha vásárlásra, telefon és internet költségre, postaköltségre, egyesületi iroda rezsiköltségére és bankköltségre fordította a támogatást, illetve nekik volt egy 200.000,- forintos támogatás a Cselekvési Tervben, melyből rádió készülék és a hozzá tartozó kiegészítők vásárlása valósult meg.

**Kelemen Krisztián képviselő, a Bizottság elnöke:** Köszöni a támogatott szervezetek munkáját és bízik benne, hogy az idei évben is hatékonyan tudják elkölteni a támogatásokat.

Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 15 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**12/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztatás a 2024. évben kiutalt önkormányzati támogatások elszámolásainak tapasztalatairól”* című előterjesztést megtárgyalta, és a tájékoztatást tudomásul veszi.

**Felelős:** Kelemen Krisztián, a Bizottság elnöke

(A végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**4./ Javaslat Szombathely város területén forgalmi rend változtatással kapcsolatos döntések meghozatalára**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Bonti Tamás, a Kommunális Iroda vezetője

**Meghívottak:** Bokányi Adrienn tanácsnok, a 2. sz. választókerület képviselője

Dr. Czeglédy Csaba, az 5. sz. választókerület képviselője

**Bonti Tamás, a Kommunális Iroda vezetője:** Az előterjesztésben 2 forgalmi rend változás szerepel.

A Bizottság a 197/2024. (XII.17.) VISB számú határozat 5. pontjában arról döntött, hogy a Bartók B. krt. 40., a Rohonci út, Perintparti sétány által határolt területen 19:00-7:00 óra között kizárólag személygépjárművek használhassák a parkolókat. Dr. Czeglédy Csaba képviselő úrhoz, valamint az Önkormányzathoz több lakossági kérés érkezett azzal kapcsolatosan, hogy az ott élők számára kerüljön biztosításra tehergépjármű parkolására engedély abban az esetben, ha a háztartásban egyéb gépjárművel nem rendelkeznek, továbbá a közszolgáltatást ellátó tehergépjárművek részére is biztosított legyen a parkolás. Fentiekre tekintettel javasolják, hogy a „Kizárólag személygépjárművek részére 19:00-7:00 óra között” közlekedési tábla kerüljön kiegészítésre „Kivéve engedéllyel” kiegészítő táblával. Az engedély kiadásának további feltétele, hogy a gépjármű összsúlya nem haladhatja meg a 3,5 tonna össztömeget.

A másik a Teleki Blanka utcában elhíresült „fekvőrendőr”. Több lakossági fórum is volt, amiken 28 háztartásból 24-en támogatásukat adták erre, 4-en nem támogatták, 3-an kifejezetten azért nem, mert az utca hátsó részében lakik és náluk nem volt semmilyen változás, hogy a fekvőrendőr kihelyezésre került. A forgalomszámláló szenzor kihelyezésre került, az adatainak feldolgozása során egyértelműen kimutathatóvá vált, hogy átlagos sebesség 66 km/óra volt, amit úgy kell érteni, hogy a közlekedők több mint 40%-a 50 km/óra sebesség fölött haladt. Érdekességként elmondta, hogy azon a szakaszon a leggyorsabb sebesség az 94 km/óra volt. Több, mint 10.000 egység haladt át azon a szakaszon két hét alatt. Ideiglenes kihelyezésre került a borda, ami bármikor felszedhető lett volna, ha a lakosság azt kérte volna, de ezzel nem keresték meg őket, sőt inkább azzal, hogy mikor kerül kiépítésre véglegesen. Miután ez megtörtént, az átlagsebesség lecsökkent 33 km/órára. Több vállalkozó próbálkozott azzal, hogy ez nem helytálló, ezért kikérték a Közlekedési Hatóság véleményét, ők is megerősítették abban, hogy bárhova elhelyezett fekvőrendőr esetében kettő feltételnek kell megfelelni, az egyik, hogy tömegközlekedés ne legyen, aminek megfeleltek. A másik, hogy a „bukkanó” táblát kell kihelyezni, sebességkorlátozás nem kell, de odaírták, hogy a 30-as táblákat jó kihelyezni. Ez meg is történt. Nem a klasszikus magasabb fekvőrendőr lesz kialakítva, hanem laposabb és elnyújtottabb, aszfaltból lesz kivitelezve, a közlekedők számára kicsit barátibb lesz.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek. Ezeket szeretnék elfogadásra javasolni.

**Kelemen Krisztián képviselő, a Bizottság elnöke:** Köszöni a tájékoztatást. Nem magához az előterjesztéshez kapcsolódva, de van egy kérdése. A Kiskar utcában megtörtént az útburkolati jelek felfestése, milyen tapasztalatok vannak azóta?

*15 óra 31 perckor megérkezett a bizottsági ülésre Bor Balázs, a Bizottság tagja, ezzel a jelen lévő bizottsági tagok száma* ***16 főre*** *változott.*

**Bonti Tamás, a Kommunális Iroda vezetője:** Hozzájuk egyetlenegy negatív panasz nem érkezett, de ugyanígy pozitívról sem tud beszámolni. De személyesen azt tapasztalta, hogy az autósok próbálják betartani az új forgalmi rendet, tartják a sávokat. De lehet, hogy a rendőrség felé érkeztek bejelentések.

**Kelemen Krisztián képviselő, a Bizottság elnöke:** Köszöni, akkor ugyanezt a kérdést felteszi a rendőrségnek is.

**Dr. Koncz Gabriella r. ezredes, a Bizottság tagja:** Hozzájuk sem érkezett még bejelentés. Kommenteket szokta néha nézni, ami viszont vegyes.

**Kelemen Krisztián képviselő, a Bizottság elnöke:** Köszöni, ő is azt tapasztalta, hogy jól működik a felfestés, néhány kommentet, hogy feltorlódik csúcsidőben a sor, de az eddig is tapasztalható volt. Úgy gondolja, hogy a felfestéssel biztonságosabbá tudták tenni a kereszteződést. Szeretné megköszönni a rendőrségnek az együttműködést, valamint a fokozott szolgálatot a Teleki Blanka utca kapcsán. Azt gondolja, hogy ott is most jó döntés születhet, korábban száguldoztak ott, a fekvőrendőr megfogta ezeket, a korábbi újságcikkek kapcsán a dudáló vállalkozó alkalmazottai is talán észbe kaptak, és úgy gondolja, hogy rendeződni fog ott a helyzet hosszútávon.

**Bercse László r. alezredes, a Bizottság tagja:** Néhány gondolattal szólna hozzá. A Kiskar utcával kapcsolatban elmondta, hogy sem anyagi káros, sem személyi sérüléses balesetről nincs tudomásuk, bejelentés sem érkezett. Kicsit tartottak ettől a forgalmi rend változástól, tartottak helyszínbejárást is, ahol átbeszélték, hogyan legyenek kihelyezve a táblák, a felfestés. Bízik benne, hogy be fog állni ez a forgalmi rend és nem lesz szükség más beavatkozásra, és a két hónapos ideiglenes jelleg állandósulhat is.

A következő, amiről beszélne, az a bizonyos háromszög, a Bartók Béla körút 40. és a hozzá tartozó parkolók, 19 órától történő beengedés, az irodavezetővel többször beszéltek és egyeztettek, hogy milyen táblákat lehetne kitenni. Jó megoldás nincs, vannak olyan megoldások, amik elfogadhatóak és értelmezhetőek. Annyi kérdése lenne, hogy az ellenőrizhetőség nagyon fontos, hogy ez milyen módon lesz megoldva, engedély kerül a látható helyre, vagy listája lesz a hatóságoknak.

**Bonti Tamás, a Kommunális Iroda vezetője:** Van már ilyen a városban, kék „cetlit” fognak kapni a lakók, engedélyt, amit Polgármester Úr fog aláírni. Jegyző Úr kifejezett kérése volt, hogy hiába nyilatkozik az állampolgár, hogy csak egy autója van, ők az engedély kiadásával együtt le is fogják ellenőrizni, hogy az valóban úgy van, megfelelnek minden korábban elmondott feltételnek. Eljuthatnak vissza oda, hogy ugyanannyian fognak parkolni, mint az intézkedések elején. Kérésnek tettek eleget, amit megpróbáltak mindenféle jogszabállyal lefedni.

**Bercse László r. alezredes, a Bizottság tagja:** Köszöni és akkor a harmadik téma, a Teleki Blanka utcával kapcsolatban pár mondat. Többször is kint volt a helyszínen, akkora forgalmat nem mondott volna, mint amennyit Bonti Tamás említett, meglepő számára is.

**Bonti Tamás, a Kommunális Iroda vezetője:** 1000-1200 kamiont számoltak ott, a többi személygépkocsi, motorkerékpár volt. Valamint éjszaka nem különböztette meg a járműveket, azt hozzáadták. Nagyságrendileg november 28. és december 12. között 10500 körül volt, a következő két hétben 9500-ra csökkent, január utolsó két hetében pedig 12000 fölött volt, január első hetét ki is hagyták.

**Bercse László r. alezredes, a Bizottság tagja:** Milyen megfontolásból került az utca elejére, a 10-es szám elé az egy darab eszköz? Lakossági kérés volt?

**Bonti Tamás, a Kommunális Iroda vezetője:** Arról a részről kérték, meg is erősítettek, hogy az utca végén nem is érzékelik. A lakók azt kérik, hogy a Teleki Blankánál kérik a STOP táblát, nem a Verseny utcánál. Ezt irodából nehéz megítélni, kimennek a helyszínre. Ha ott sem lesz megoldás, akkor lehet, hogy ott is kérni fogják a fekvőrendőrt. Mert most az utca kb. feléig megoldotta a helyzetet, ott nem fognak felgyorsítani, de utána. De jelenleg az utca másik felének lakói nem kérik. A hanghatás nem zavarja őket, meglepő volt számára ez. Azt látják, hogy kezdik megszokni, lassítanak a közlekedők és utána sem teli gázzal haladtak tovább. A 20-as számig minden lakó aláírta a kérelmet. Felülvizsgálják majd a helyzetet, és lehet, hogy az utca másik felén is lesz majd forgalom lassító.

**Kelemen Krisztián képviselő, a Bizottság elnöke:** Köszöni a rendőrség szakmai hozzáállását, segítségét, a Kommunális Iroda erőfeszítéseit.

**Ágoston Sándor, a Közterület-felügyelet irodavezetője:** Korábban ő megmondta, mert azokról az anomáliákról, amikről beszélgettek a Rohonci-Perintparti-Bartók háromszögben, 4,5 oldalas szakmai állásfoglalást készített hozzá, és a személyes szakmai konzultációknál ennek felvetődése szóba került. Az adott terület ellenőrzését kettő hétben hajtották végre a kérésnek megfelelően, az információkat egy táblázatban gyűjtötték, február 4-16. között, minden este ellenőriztek, tájékoztatásként mondja, hogy február 4-én 21 jogsértést észleltek, csak a tehergépjárművel való várakozás vonatkozásában az adott időintervallumban. Február 14-én 2 volt ez a szám, február 15-16-án pedig nem volt jogsértés ebben a tekintetben. A közhiedelemmel ellentétben intézkedési kötelezettségi terheli őket, ha bármilyen jogsértést tapasztalnak. Ha ő adna ki ilyen utasítást, hogy csak egy jogsértés esetében intézkedjenek a felügyelők, akkor ő követne el jogsértést. Egy esetben volt távollétben helyszíni bírság, 65000,- Ft értékben, aki a mozgáskorlátozott helyet jogszerűtlenül használta, a leggyakoribb a megállás járdán volt, illetőleg a kereszteződések metszéspontjától számított 5 méteren belül várakoztak. Az ellenőrzött két hét alatt úgy lementek a számok, hogy február 16-án egy esetben volt intézkedés, a járdán való várakozás miatt, és 3 esetben volt a kereszteződések metszéspontjától számított 5 méteren belül várakozás. Ennyit szeretett volna tájékoztatásként elmondani. Bonti Tamásnak felteszi a kérdést, tavaly óta sikerült létrehozni egy úgymond totemoszlopot a Derkovits városrész ezen részén. Mert ha ő kocsival megy, meg kell állnia és meg kell néznie, hány tábla van azon az oszlopon és értelmezni. És akkor most jön még egy, a kivéve engedéllyel, ha jól értelmezi. A másik, hogy legelőször 15-20 tehergépjárműről volt szó, az ő ellenőrzéseik alátámasztották, 21 volt, most lementek 0-ra, és ha jól értelmezi az előterjesztést, akkor 5-6 engedély kérés van, és akkor vissza fognak térni engedéllyel. Az a szubjektív véleménye, ha egynek adnak engedélyt, akkor a többinek is kell majd adni. De, akkor ha jól érti, a 21-ből lett 0 és akkor most visszaengednek 5-6-ot, akkor kitiltottak a jogszabály értelmezésében 6-8-at és akkor majd ők is kérnek engedélyt, hogy lesz ez majd a jövőben?

**Bonti Tamás, a Kommunális Iroda vezetője:** Ez egy jó kérdés, ezt még nem tudja megmondani, jelen pillanatban 5-6 fő adta be a kérelmét, eddig 1-et találtak, akinek megadható az engedély, vesedialízisre viszi a feleségét, úgy, hogy 2020-ban a vállalkozását már megszüntette, Fiat Ducato típusú gépjárműről van szó. Jelenleg ez az egy kérelem felelt meg azoknak, amiket elmondott. Hogy lesz-e még ilyen, előre nem tudják. Egyetért, hogy ha egy szankció célt ért, akkor egyesével kezdenek engedélyeket adni. De azt is megérti, hogy amikor menni kell, akkor menni kell a dialízisre. Az engedélyt kapott rendszámokat megadják a Felügyeletnek is. Tömegével nem fognak jönni hozzájuk, mert főként céges gépjárművekről van szó.

**Ágoston Sándor, a Közterület-felügyelet irodavezetője:** Tájékoztatja a Bizottságot, a Bartók körútról, a klasszik fabódéval szembeni 4 emeletesben a 3. lakos kereste meg, hogy a GLS-es autók átálltak oda, köszönik szépen, de ne neki. Ezt is elmondták, hogy ez tili-toli játék ilyen szempontból, az egyik helyről kiszorítják, a másik helyre, ami amúgy is telt parkoló, bedugítja majd. Ezt is leírta a 4,5 oldalas szakmai állásfoglalásában. Ő nem vétózza a parkolásos dolgokat, verjék is ki a fejükből ezt, ő mindig azon van, hogy segítsen másoknak, de ő a szakmai megoldásokat tudja támogatni, mert utána az ő nyakába fog szakadni a dolog. Csak a Perintparti sétányon 146 esetben intézkedtek, abban az említett kettő hétben. És kapja az olyan e-maileket, hogy miért azzal a területtel foglalkoznak, másik területre miért nem mennek, például KISZ-lakótelep. Hangsúlyozza még egyszer, a szakmai megoldásokat tudja támogatni.

**Kelemen Krisztián képviselő, a Bizottság elnöke:** Köszöni a hozzászólásokat.

Felteszi, van-e esetleg kérdés? Nem volt. Szavazásra teszi fel, aki egyetért a módosított határozati javaslattal, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 16 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**13/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy a Bartók B. krt. 40., a Rohonci út, Perintparti sétány által határolt területen jelenleg érvényben lévő, a 197/2024. (XII.17.) VISB számú határozat 5. pontjában meghatározott „Kizárólag személygépjárművek részére 1900-700 óra között” közlekedési tábla kerüljön kiegészítésre „Kivéve engedéllyel” kiegészítő táblával azzal, hogy a gépjármű összsúlya nem haladhatja meg a 3,5 tonna össztömeget.
2. A Bizottság javasolja, hogy a Teleki Blanka utcában véglegesen kerüljön kiépítésre forgalomlassító eszköz, valamint „Egyenetlen úttest” és „30-as” sebességkorlátozó táblák kerüljenek kihelyezésre.

**Felelős:** Dr. Nemény András, polgármester

Horváth Soma, alpolgármester

Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** VISB 2025. február 25-i ülése

*15 óra 51 perckor elhagyta a termet Lutor Katalin, a Bizottság tagja, ezzel a jelen lévő bizottsági tagok száma* ***15 főre*** *változott.*

**5./ Áttekintés az elmúlt időszak rendőrségi intézkedéseiről** *(szóbeli előterjesztés)*

**Előadó:** Dr. Koncz Gabriella r. ezredes, kapitányságvezető, a Bizottság tagja

**Dr. Koncz Gabriella r. ezredes, a Bizottság tagja:** Közeleg az évértékelő ideje, de ott is ki fogja hangsúlyozni, hogy a legnagyobb probléma, amit Szombathely és vonzáskörzetében lát, az a közlekedési helyzet. Sem a bűnügyön, sem a közrenden nincsenek olyan anomáliák, mint a közlekedésben. Ő is nézi a kommenteket és visszacsatlakozik kicsit erre a Bartók Béla-Perintparti ügyre és a Teleki Blankára, ők is folyamatosan ellenőriznek. Tájékoztatja a Bizottságot, hogy mindig kiadja az ellenőrzéseket, nem marad el semmi. Nem tudnak folyamatosan, 24 órában ellenőrizni. Így se tudja megmondani, hogy hányszor mentek az adott parkolónak a visszaellenőrzésére. Rendőri szemmel azt tudja mondani, hogy nekik az a bajuk, hogy ha nincs tettenérésük, ami az esetek döntő többsége, akkor kicímkézik, megbüntetik vagy feljelentik, akkor már most mondja a jog válaszát, azt írják vissza, mert mindenki tudja, hogy nem ő volt, hanem a közeli hozzátartozója, akit ő nem kíván megnevezni. És akkor így lezárul az ügy. Itt mehet a mutogatás, hogy ki nem végzi a munkáját. És itt rácsatlakozik a Közterület-felügyeletre, és köszöni a munkájukat, tudja, hogy nagyon sokat dolgoztak ebben az ügyben. Nem könnyű ez. Ha a kommenteket nézik, akkor tényleg az van, hogy ezt most megoldották, akkor majd mennek tovább. És ha sok pénz állna rendelkezésre, akkor épülnének parkolóházak, ahol ez a mostani rengeteg autó, ami szinte már elviselhetetlen, hiszen nem kettő autó van egy családban, hanem 3 vagy 4 is. Nehéz kezelni ezt a helyzetet, próbálnak mindent megtenni, ahogy a Felügyelet is. A Teleki Blanka utcával kapcsolatban, két hétig úgymond erről szólt az élete, az, hogy országos szintű hír, hogy Szombathelyen mi történik a Teleki Blanka utcában. Ők már csak ellenőrzésként szálltak be, az országos sajtó megjelenése után. Alapjaiban véve tényleg nem a fekvőrendőrrel volt gond, hanem azzal, hogy állítólag bizonyos közösségi csoporton belüli embereknek az lett kiadva, akit nem sikerült azóta se kinyomozni, hogy amikor odaér a fekvőrendőrhöz, nyomja meg a dudát, okozzon ezzel egy hanghatást. Ezt meg aztán úgy megfogni, hogy nincs ott a rendőr, gyakorlatilag lehetetlen. Küldtek ki oda embert, születtek szabálysértési feljelentések, ha mást nem értek el, csak azt, hogy a dudáló emberek megértették azt, hogy mások laknak ott, és nem azért lett kitalálva, hogy őket bosszantsák, hanem hogy az utca lakóinak segítsenek és lassítsák a forgalmat, akkor már valamit elértek. A kollégái két hétig csak ezzel foglalkoztak. A legnagyobb problémát továbbra is a közlekedési helyzetben látja, a januári statisztikai adatok is ezt támasztják alá, hogy nagyon sok a szabályszegő ember. Azt látják, hogy még mindig emelkedő tendenciát mutatnak a mutatók a balesetek vonatkozásában. És az okoknál még mindig a nem megfelelő sebesség kiválasztása és az elsőbbség meg nem adása van. Arra próbálják meg felhívni a figyelmet, hogy meg kell állni a STOP táblánál. Még mindig nagyon sok baleset következik be emiatt. Egy hétvégi esetre visszautalna, volt egy olyan baleset, hogy a Szelesteyben kapualjból jött ki egy kisteherautó, és aki vezet, tudja, hogy rendkívül óvatosan kell kijönni onnan, és mégis lehet baleset, volt is, hiszen jött egy rolleres. Nagyon csúnya sérülései is lettek a rolleresnek. Nyilván, vizsgálni fogják az ő felelősségét, hogy elkövetett-e szabályszegést. És akkor jönnek a kommentek, hogy a rendőrök miért nem ellenőrzik a rollereseket és stb. Megpróbálnak mindenkit ellenőrizni, amennyire idejük, energiájuk, meg az állományuk ezt lehetővé teszi. Külön akciókat szerveznek, az ittasokra, a biztonsági övre, nem azért, hogy bosszantsák a lakosokat, hanem azért, mert azt látják, hogy még mindig sokan ülnek ittasan autóba, és a jobbik eset, ha közig. értékre fúj valaki, és akkor egy jelentősebb bírságot kiszabnak, valamint a pontokat hozzárendelik, rosszabb eset, amikor bűncselekményi értékre fúj, és akkor büntetőeljárást indítanak. Nagyon sokan ülnek ittasan autóba, nem kapcsolnak biztonsági övet, és ezért tartanak ott, ahol tartanak. A sport mellett javasolna egy tudatosságra nevelést közlekedési területen is, mert tényleg azt látja, hogy abban nem akarnak változni az emberek, de ha büntetnek, akkor meg az a baja az embereknek. Úgy gondolja, hogy a fejekben is rendet kellene tenni és ezért feltett szándéka, és Osztályvezető Urat mindig ijesztegeti, hogy szeretne eljutni a nagy cégek képviselőihez, hogy ott is előadásokat tartsanak, hogy a munkába járás oda meg vissza, sebességhatárok betartása stb. Azért, hogy egy kicsit mozduljon már el valamerre, mert borzalom, ami van az utakon.

Azt még elmondja, hogy időnként mennyire tehetetlen a rendőrség, nagyon sokszor felhívják a figyelmet a segélyhívó számok használatára, hogy a 112-es telefonszámot arra használják, amire kell, nem arra, hogy például elsóztam a borsólevest, meg a macska felment a fára és még sorolhatná ezeket. Januárban 47 esetben kaptak feljelentést a Rendőrkapitányságon, a 112-es hívószám nem megfelelő használata miatt, ebből csak 18 esetben tudtak elkövetőt beazonosítani. Megint a tudatosságra hívja fel a figyelmet, pedig nagyon sok helyen lemegy és látja az edukációt, de mégis a lakosság nem tud bizonyos dolgokban előre lépni, nem akar ezzel megbántani senkit.

A bűnügyi helyzettel kapcsolatosan elmondta, az online csalásokat megnézte, hiszen készül az évértékelője, bűncselekmény szám emelkedéseket lát, ami elsősorban az online térben elkövetett bűncselekmények miatt van. Még mindig elhiszik az emberek, függetlenül attól, hogy már a bankok is küldözgetnek leveleket, felhívásokat, hogy mire figyeljenek, oktatóanyagok készülnek, mennek iskolákba, nyugdíjas klubokba, mindenhova és még így is, egyszerűen elhiszik az emberek, hogy ha elad valamit egy közösségi oldalon, ő szeretne eladni valamit, nem fizetni akar, azonnal kap egy linket, tehát már ez sem esik le, hogy kap egy értesítést, GLS futárral tudja megvenni a vevő, kattintson a linkre és megadja az adatait, úgy, hogy ő szeretne eladni, és akkor még a jóváhagyásokat is megadja és eltűnik 3 millió forintja. Másnap reggel beszalad a rendőrségre, hogy eltűnt a pénze, csodálkozva. A bankokkal már van együttműködésük, megállapodásuk abban, hogy a bankok is megpróbálják felügyelni az ilyen átutalásokat és tenni valamit azért a lakosság érdekében, hogy ezek a pénzek ne menjenek el, nem reklámozni szeretne, de az OTP-nél már egyértelműen látják, hogy egyre kevesebb náluk bankoló emberek tennének feljelentést, de más bankoktól sokan mennek, ők még talán nem álltak át ennyire ezekre a dolgokra, úgy, hogy van együttműködési megállapodásuk az Országos Rendőr-főkapitánysággal. Tényleg muszáj itt közösen cselekedni.

Még néhány dolgot szeretne mondani, ami a közelmúltban történt. Megemlíti, hogy Dr. Holler Péter Osztályvezető volt náluk a Rendőrkapitányságon és az állatokkal kapcsolatos szabálysértésekben ment egy egyeztetés, amiről talán a Különfélékben Ő ad némi tájékoztatást, mert ő maga nem tudott részt venni rajta, pont a Teleki Blanka utcás dolgok miatt, de a helyettese és a kollegái ott voltak. Állatvédelem területén is mondta, hogy fognak majd egyeztetni és talán a nagyobb állatvédő egyesületek vezetőit is be fogják hívni, pozitív visszajelzést is kaptak ebben a hónapban, hogy milyen jól járt el egy ügyben a rendőrség. Az együttműködési megállapodásaikat meg kell majd újítani, ebben kér majd segítséget, hogy melyik irányba menjenek el.

És még néhány gondolatot mondana, ami vélhetően a médiában is megjelent. Ma reggelre volt két rendkívüli esemény, a Csónakázó-tóban találtak egy holttestet, talán már ki is ment a sajtóanyag, de annyit elárult folyamatban lévő ügyről, hogy rendkívüli halálban indították meg az eljárást, egyértelműen kizárásra került az idegenkezűség, vélhetően a sértett, az áldozat belecsúszhatott a tóba, idősebb személyről beszélnek, aki demenciában szenvedett és sajnos így történt fulladás következében a halál oka. A másik, szintén egy szombathelyi utcában, erre is kapott már sajtómegkeresést, hogy meghalt egy személy. Való igaz, halnak meg emberek, de ez nem azt jelenti, hogy fejbe vágták, megölték őket, hanem akár természetes halállal vagy másféle, rendkívüli halállal, amit a rendőrség vizsgál, de itt úgy tűnik, hogy természetes halálról beszélnek. Semmiféle olyan esemény nem történt a városban, ami aggodalomra adna okot. Körülbelül 10 nappal ezelőtt, a körforgalomnál, a patakparton láthattak rendőrségi autókat és rendőrségi ruhában lévő embereket. Arra is a sajtó előbb mozdult, mint ők. Valóban, egy huszonévvel ezelőtti eltűnés miatt volt a keresés, igen, volt már pár évvel ezelőtt is, de akkor sem találtak semmi, meg most sem. Ebben is folyik egy körözési eljárás, aminek az eredménye nem publikus. De semmi olyan esemény nem történt, ami aggodalomra adhatna okot. Sőt, azt gondolja, hogy tavaly többször beszéltek arról a bizonyos gyerekcsoportról meg fiatalkorú csoportról, akik több bűncselekményt is végrehajtottak. Sajnálatos módon ezeket a gyereket, most fogalmazzanak úgy, hogy gyerekek, 18 év alattiak, akikkel nem tudtak mit kezdeni, ott megtörténtek már a nevelésbe vételek és az intézetbe való elhelyezések. Legtöbbjük, mondania sem kell, kiszökik az intézetből, és borzolja tovább a kedélyeket. De azok a súlyos bűncselekmények, amiket elkövettek, azokat már nem merik megtenni. Azt gondolja, hogy már ebben is vannak előrelépések.

A támogatást a városnak nagyon köszöni, azt, hogy megemelték az összeget, nagyon köszöni, mindig mondja, hogy soha nem magának, hanem mindig az embereinek kéri. Sajnos őket is érinti az infláció, hallották, hogy tavaly mennyi órában, ezeket mind arra használták fel, hogy elsősorban Szombathely város területén megerősítsék azokat a járőrszolgálatokat, eseményekre a szolgálatokra, amikre szükségnek látták a plusz járőr páros bevonását. Így jobban fel tudnak készülni a 2025. évre és köszöni a városnak, hogy meghallgatták a kérésüket. A január egy átlagos hónap volt, nem volt kiemelkedő. Minden napra jut valami. Minden megkeresésre válaszolnak, akár magánszemély, akár hivatal küldi. Minden tőlük telhetőt a Szombathelyi Rendőrkapitányság megtesz. Köszöni, hogy meghallgatták. A kérdésekre szívesen válaszol.

*16 óra 09 perckor elhagyta a termet Németh Krisztián, a Bizottság tagja, ezzel a jelen lévő bizottsági tagok száma* ***14 főre*** *változott.*

**Kelemen Krisztián képviselő, a Bizottság elnöke:** Köszöni a rendőrség munkáját. Kapitány Asszony hivatkozott a gyermek elkövetőkre, nagyon szépen köszöni a hatékony intézkedést az ügyükben. Múlt héten pénteken készült fel a gyermekvédelmi konferenciára, megkapta a beszámolót és megdöbbent, megijedt, hogy 4 gyermekkorú követett el bűncselekményt és 98 esetben kellett eljárást indítani fiatalkorú ellen és a Kormányhivatal Gyámügyi Osztálya 109 esetben helyezett gyermeket védelem alá. Akkor eszébe jutott, hogy erről már beszéltek, és eszébe jutott, hogy a rendőrség mindent megtett és rendeződött a helyzet.

**Dr. Koncz Gabriella r. ezredes, a Bizottság tagja:** Igen, és fognak is tapasztalni majd a fiatalkorú bűnelkövetésben, a gyámhivatalok, különböző gyermekekkel foglalkozó intézmények kapcsán számokban emelkedéseket. A felsőbb szerveik szóltak nekik, hogy emelkedést látnak, és azért, mert a jelzőrendszerre most rendkívüli odafigyelés van, országos médiában is megjelent, hogy hol voltak hibák, esetleg a rendőrség hol hibázott. Legutóbbi eset a japán hölgy esete volt. Rendkívül sok feljelentést is kapnak, de vannak olyan ügyek, amiket nem tudnak a büntetőjoggal lezárni.

**Kelemen Krisztián képviselő, a Bizottság elnöke:** A városvezetői értekezleten jelezte ezt az emelkedést, ők is gondolkodnak azon, hogy szemléletformálás és egyéb területen mivel tudnának javítani a helyzeten. Együttműködést és együtt gondolkodást kért ezügyben is.

Felteszi, van-e esetleg kérdés? Nem volt, aki elfogadja a tájékoztatót, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 14 igen szavazattal, 0 nem szavazattal és 0 tartózkodással elfogadta a tájékoztatást és az alábbi határozatot hozta:*

**14/2025. (II.24.) BKKB számú határozat**

A Bűnmegelőzési, Közbiztonsági és Közrendvédelmi Bizottság az „*Áttekintés az elmúlt időszak rendőrségi intézkedéseiről*” című előterjesztést megtárgyalta és az elhangzottakat tudomásul veszi.

**Felelős:** Kelemen Krisztián, a Bizottság elnöke

Dr. Koncz Gabriella r. ezredes, kapitányságvezető, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**6./ Különfélék**

**Előadó:** Kelemen Krisztián, a Bizottság elnöke

**Dr. Holler Péter, a Hatósági Osztály vezetője:** Néhány szóban összefoglalja a Kapitány Asszony által említett megbeszélést. Köszöni a meghívást, nagyon előre mutató egyeztetés volt. Dióhéjban arról van szó, hogy az állatvédelmi ügyekkel kapcsolatosan megoszlanak a hatáskörök. A legsúlyosabb az állatkínzás bűncselekmény – rendőrségi hatáskör –, aztán a veszélyeztetés kutyával – szabálysértés, szintén rendőrségi hatáskör –, továbbá vannak az állatvédelmi közigazgatási szabályszegések, klasszikusan, amikor az állattartó nem akadályozza meg az állat szökését, vagy póráz nélkül kutyát sétáltat, ezek szabályszegések, amelyekben vagy a jegyzőnél, vagy ha sérülés is van, akkor a Kormányhivatal Állategészségügyi Osztályánál van a hatáskör. Elég bonyolult, ebben beszélgettek a rendőrség szakterületi vezetőivel, a Hivatal részéről is többen voltak, az Általános Hatósági Iroda vezetője, a Közterület-felügyelet irodavezető-helyettese is, és csak azért nem az irodavezető, mert ő akkor éppen egy másik közös, rendőrség-közterület-felügyeleti programon vett részt. Elindult a beszélgetés, az együttműködési megállapodásokat és az állatvédő egyesületek szerepét kezdték el firtatni. Mindenképpen nyitottak a folytatásra.

Továbbá márciusban fogja a Bizottság és a Közgyűlés tárgyalni a Bűnmegelőzési Koncepciót, arra is egy egyeztetést szeretnének tartani.

**Kelemen Krisztián képviselő, a Bizottság elnöke:** Köszöni a tájékoztatást. Jövő héten szerdán 9 órakor, a Sajtóteremben tartanák ezt a megbeszélést, melyre meghívja Kapitányságvezető Asszonyt. Az írásos meghívót meg fogják küldeni. Örülnének, ha Kapitány Asszony részt tudna venni, és a Bűnmegelőzési Alosztályt is meg fogják hívni.

**Egyed László tű. alezredes, a Bizottság tagja:** Az elmúlt időszakban a Katasztrófavédelem részéről ellenőrzésre kerültek az árvízi kockázati helyszínek Szombathelyen, az önkormányzattal közösen. Két neuralgikus pontot jelez, a medrekkel kapcsolatosan, az egyik az Illés Akadémia mögött hódvár épült, az Aranypatak medrében. Valamint a Petőfi-telepnél az önkormányzat megoldotta annak az ároknak a feltöltését, így megakadályozva a víz visszaáramlását. A másik dolog pedig, hogy a Szombathely MJV által vásárolt és adományozott CO-érzékelők tekintetében, több mint 100 vonulásuk volt, ami a 2022-eshez képest 5-szörös növekedés, amivel nincsen gond, az állampolgárok biztonsága a legfontosabb, viszont kiemeli, hogy nem volt elhunyt személy, és ez a legfontosabb.

**Kelemen Krisztián képviselő, a Bizottság elnöke:** Köszöni a Katasztrófavédelem munkáját és a tájékoztatást, ők is küzdenek a hódvárakkal, és a Vízügynek nincs anyagi fedezete ehhez.

**Gálffy Áron képviselő, a Bizottság tagja:** Tehát ha jól érti, mert múlt héten tartott fogadóórát, ahol előkerült kérdésként, akkor azt kommunikálhatja, hogy ez a fajta árvízvédelmi történet rendben van?

**Egyed László tű. alezredes, a Bizottság tagja:** Ezt 100 %-osan nem lehet kijelenteni, mert az egy merőleges, a Gaj-árok továbbra is gyűjti a vizet, csak az arra merőlegesen, korábban csapadékvíz elvezetésre szolgáló lakóépületek közé bemenő árok lett betemetve, hogy egy visszatöltődés ne történjen meg. Egy nagyobb csapadékhullásnál még előfordulhat ez a probléma sajnos. Egy dolog ki lett küszöbölve, ami bevitte a vizet a házak közé, de 100 %-os biztonságot nem nyújt.

**Kelemen Krisztián képviselő, a Bizottság elnöke:** Annyit mondana még, hogy az Uránia udvarban lévő szórakozóhelyek ellenőrzése megtörtént, melynek az eredményét, értékelését most készítik, ami majd a következő bizottsági ülésre fog bejönni. Felteszi, van-e esetleg kérdés? Nem volt, így köszöni a gyors és hatékony munkát. A nyilvános ülést 16 óra 11 perckor lezárja.

*Jegyzőkönyv lezárva, 16 óra 11 perckor.*

**k.m.f.**

**(: Kelemen Krisztián:) (: Balogh Tibor :)**

**a Bizottság elnöke a Bizottság tagja**